**ДП.бр.12-04-2**

Дисциплинската комисија при Комората на извршители на РМ (подолу како ДК при КИРМ) во состав од Николче Диневски извршител, како Претседател на Дисциплинска комисија и Ванчо Марковски извршител, како член-известител на Дисциплинска Комисија, судија Владимир Панчевски Основен суд Скопје 1 Скопје, судија Улбер Хасани Основен суд Скопје 2 Скопје и Јасна Жежова од Совет на Јавните обвинители, како членови на Дисциплинска Комисија и Кристина Терзиевска Вучевска како записничар, постапувајќи по Предлогот за поведување на дисциплинска постапка УПП.бр.12-04-2 на Претседател на Комората на извршители на РМ, во присуство на извршителот, по одржан главен претрес, на ден 29.08.2018 година, го донесе следното

**РЕШЕНИЕ**

**СЕ ОГЛАСУВА ЗА ВИНОВЕН** извршител А. Т. именуван за подрачјето на Основен суд С. 1 С. и Основен суд С. 2 С.

**ЗАТОА ШТО:**

1. Извршителот А. Т. од С. по истек на рокот определен со Правилникот за формата и содржината на кварталниот извештај и годишниот писмен извештај за работата на извршителот донесен на седница на вонредно собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 година, на ден 12.04.2018 година до Комората на извршители на Република Македонија преку електронски пат, доставил Квартален извештај за работа на извршителот за квартален период од 01.01.2018 година до 31.03.2018 година;

2. Извршителот А. Т. извештајот за кварталниот период од 01.01.2018 година до 31.03.2018 година за неговата работа го доставил до Комората на извршители на РМ спротивно на формата и содржината предвидена согласно Правилникот за формата и содржината на кварталниот извештај и годишниот писмен извештај за работата на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 година

Со дејствијата опишани под точка 1 од изреката извршителот А. Т., сторил дисциплинска повреда по член 64 став 1 алинеја 4 од Законот за извршување ,,не ги исполнува обврските определени со актите на Комората” и со дејствијата опишани под точка 2 од изреката извршителот А. Т., сторил дисциплинска повреда по член 64 став 1 алинеја 9 од Законот за извршување ,, ненавремено и/или неточно ги доставува извештаите за неговата работа утврдени со Законот за извршување” па согласно чл. 62 став 1 т.в) од ЗИ на извршител А.Т. од С.му се утврдува единствена дисциплинска мерка

**ПАРИЧНА КАЗНА**

во висина од \_\_\_\_\_\_\_\_\_\_\_\_\_ евра во денарска противредност според среден курс на Народна банка на Република Македонија на денот на изрекувањето.

СЕ ЗАДОЛЖУВА извршителот А. Т. од С. изречената парична казна во висина од \_\_\_\_\_\_\_\_\_\_\_евра во денарска протвредност според среден курс на НБРМ од ова решение да ја плати во рок од 15 дена од приемот на решението а под страв на присилно извршување.

*Образложение*

На ден 06.08.2018 година Претседателот на Комората на извршители на РМ даде Предлог за поведување на дисциплинска постапка против извршителот А. Т. именуван за подрачјето на Основен суд С.1 С. и Основен суд С. 2 С.

Предлогот за поведување дисциплинска постапка УПП.бр.12-04-2 е поднесен против извршител А. Т. од С. за сторена повреда по член 64 став 1 алинеја 4 од Законот за извршување ,,не ги исполнува обврските определени со актите на Комората”. Во предлогот се наведува дека извршителот по истек на рокот определен со Правилникот за формата и содржината на кварталниот извештај и годишниот писмен извештај за работата на извршителот донесен на седница на вонредно собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 година, на ден 12.04.2018 година до Комората на извршители на Република Македонија преку електронски пат, доставил Квартален извештај за работа на извршителот за квартален период од 01.01.2018 година до 31.03.2018 година. Предлогот е со наводи и дека извршителот А. Т. сторил дисциплсинка повреда по член 64 став 1 алинеја 9 од Законот за извршување ,, ненавремено и/или неточно ги доставува извештаите за неговата работа утврдени со Законот за извршување” на начин што, Извештајот за кварталниот период од 01.01.2018 година до 31.03.2018 година за неговата работа го доставил до Комората на извршители на РМ спротивно на формата и содржината предвидена согласно Правилникот за формата и содржината на кварталниот извештај и годишниот писмен извештај за работата на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 година.

Предлагачот смета дека извршителот со таквите дејствија постапил спротивно на член 2 став 1 од Правилник за формата и содржината на кварталниот извештај и годишниот извештај за работа на извршителот од 30.10.2016 година според кој: ,,Кварталниот извештај за работа на извршителот, се доставува 4 ( четири) пати во годината во електронска форма, до Министеството за правда и Комората на извршители на Република Македонија најдоцна во рок од 10 дена по истекот на кварталот и тоа за квартален период од 01.01.2018 година до 31.03.2018 година ( рок за достава 10.04.2018 година)”, в.в. член 3 став 1 од Правилник за формата и содржината на кварталниот извештај и годишниот извештај за работа на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 според кој:,, Кварталниот извештај ( Образец број 1) составен дел од правилникот, содржи 42 ставки”. Претседателот на КИРМ сметајќи дека извршителот А. Т. од Скопје сторил дисциплинска повреда по член 64 став 1 алинеја 4 од Законот за извршување ,,не ги исполнува обврските определени со актите на Комората” и дисциплинска повреда по член 64 став 1 алинеја 9 ,, ненавремено и/или неточно ги доставува извештаите за неговата работа утврдени со Законот за извршување” предлага Дисциплинската комисија при КИРМ да поведе дисциплинска постапка за утврдување на дисциплинска одговорност на извршител А. Т. од С.и да му изрече соодветна санкција во согласност со одредбите од Законот за извршување.

На одржан главен претрес на Дисциплинската комисија при КИРМ на ден 29.08.2018, извршителот А. Т. од С. наведе дека се работело за некоја техничка грешка во програмата, која до денот на поднесување на предлогот за поведување на дисциплинска постапка не успеал да ја отстрани, односно истиот ја призна својата вина и изјави дека во иднина ќе ја отстрани грешката.

Дисциплинската комисија на КИРМ на одржан главен претрес на ден 29.08.2018 година, ги дозволи и изведе следните докази:

* Извештај за квартален период од 01.01.2018 година до 31.03.2013 година од извршител А. Т.доставен до КИРМ на ден 12.04.2018 година;
* Ургенција за исправка и достава на квартален извештај согласно Правилник за форма и содржина на извештај за работа на извршител од КИРМ од ден 12.04.2018 година до извршител А. Т. во електронска форма;
* Ургенција за исправка и достава на квартален извештај согласно Правилник за форма и содржина на извештај за работа на извршител од КИРМ од ден 07.06.2018 година до извршител А. Т. во електронска форма;
* Ургенција за исправка и достава на квартален извештај согласно Правилник за форма и содржина на извештај за работа на извршител од КИРМ од ден 19.06.2018 година до извршител А. Т. во електронска форма;
* Ургенција за исправка и достава на квартален извештај согласно Правилник за форма и содржина на извештај за работа на извршител од КИРМ од ден 28.06.2018 година до извршител А. Т. во електронска форма;
* Ургенција за исправка и достава на квартален извештај согласно Правилник за форма и содржина на извештај за работа на извршител од КИРМ од ден 10.07.2018 година до извршител А. Т. во електронска форма;
* Последна ургенција за исправка и достава на квартален извештај согласно Правилник за форма и содржина на извештај за работа на извршител од КИРМ од ден 18.07.2018 година до извршител А. Т. во електронска форма;

Дисциплинската комисија на КИРМ на одржан главен претрес, ги разгледа наводите изнесени во предлогот, одбраната на извршителот, па ценејќи ги сите докази одделно и заедно, ја утврди следната фактичка положба:

Извршителот А. Т. од С. по истек на рокот односно на ден 12.04.2018 година преку електронски пат до Комората на извршители доставил Квартален извештај за работата на извршителот за период од 01.01.2018 година до 31.03.2018 година.

Извршителот А. Т. од Скопје, Кварталниот извештај за кавраталниот период од 01.01.2018 година до 31.03.2018 година за неговата работа, го доставил до Комората на извршители на РМ спротивно на формата и содржината предвидена со Правилникот за формата и содрживната на кварталниот извештај и содржината предвидена донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 година. Имено, извршителот не го потполнил и доставил до Комората Кварталниот извештај кој согласно Правилникот и образец број 1 (кој е составен дел од Правилникот) содржи 42 точки, туку потполнил и доставил извештај кој содржи 16 точки. Комората на извршители на РМ во повеќе наврати по електронски пат го известила извршителот А. Т. дека е потребно да достави квартален извештај согласно Правилникот и тоа на ден 12.04.2018 година, на ден 07.06.2018 година, на ден 19.06.2018 година, на ден 28.06.2018 година, на ден 10.07.2018 година и на ден 18.07.2018 година а по кои известувања извршителот не постапи. Дисциплинската комисија при Комората на извршители на РМ одлучувајќи по повод основаноста на наводите опишани во точка 1 од Предлогот за поведување дисциплинска постапка утврди дека извршителот сторил дисциплинска повреда ,,не ги исполнува обврските определени со актите на Комората” по член 64 став 1 алинеја 4 од ЗИ, на начин што извршителот по истек на рокот определен со Правилникот за формата и содржината на кварталниот извештај и годишниот писмен извештај за работата на извршителот донесен на седница на вонредно собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 година, на ден 12.04.2018 година до Комората на извршители на Република Македонија преку електронски пат, доставил Квартален извештај за работа на извршителот за квартален период од 01.01.2018 година до 31.03.2018 година, со што постапил спротивно на член 2 став 1 од Правилникот за формата и содржината на кварталниот извештај и годишниот извештај за работа на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на КИРМ на ден 30.10.2016 година. Дисциплинската комисија при КИРМ одлучувајќи по повод основаноста на наводите опишани во точка 2 од Предлог за поведување дисциплинска постапка, утврди дека извршителот ја сторил дисциплинската повреда која му се става на товар по член 64 став 1 алинеја 9 ,, ненавремено и/или неточно ги доставува извештаите за неговата работа утврдени со Законот за извршување” на начин што извршителот Извештајот за кварталниот период од 01.01.2018 година до 31.03.2018 година за неговата работа го доставил до Комората на извршители на РМ спротивно на формата и содржината предвидена согласно Правилникот за формата и содржината на кварталниот извештај и годишниот писмен извештај за работата на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016 година, со што постапил спротивно на член 3 став 1 од Правилник за формата и содржината на кварталниот извештај и годишниот извештај за работа на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016. Како во преземените дејствија од страна на извршителот се содржини сите битни елементи нa дисциплинските повреди по член по член 64 став 1 алинеја 4 и алинеја 9 од ЗИ , ДК при КИРМ го огласи за виновен извршителот А. Т. и согласно чл. 62 став 1 т.в ) и му се изрече дисциплинска мерка парична казна во висина од \_\_\_\_\_ евра во денарска противредност според среден курс на Народна банка на Република Македонија на денот на изрекувањето.

Дисциплинската комисија при КИРМ при одлучувањето, ги ценеше сите отежнителни и олеснителни околности, а како олеснителна околност го ценеше фактот што извршителот на главен претрес ја призна вината за сторените дисициплински повреди.

ДК при КИРМ како отежнителни околности ги зема во предвид тежината на дисциплинските повреди, потоа фактот што извршителот е претходно казнуван како и околноста дека извршителот не постапил по известувањата од Комората на извршители на РМ доставени по електорнски пат дека е потребно да достави квартален извештај согласно Правилникот со што постапил спротивно на член 4 точка б од Кодексот за професионална етика на извршителите донесен на седница на вонредно собрание на КИРМ на 20.06.2016 година а со кој е предвидено дека извршителот е должен во однесувањето спрема КИРМ да одговори навремено на барањата на Комората односно член 66 став 2 од Статутот на Комората на извршители на РМ донесен на седница на собрание одржана на ден 20.06.2016 година според кој непочитувањето на одредбите од Кодексот за професионална етика на извршителите претставува дисциплинска постапка.

Согласно наведеното, ДК при КИРМ е на мислење дека извршителот бил должен да постапува согласно член 2 став 1 од Правилникот за формата и содржината на кварталниот извештај и годишниот извештај за работа на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016, според кој ,,Кварталниот извештај за работа на извршителот, се доставува 4 ( четири) пати во годината во електронска форма, до Министеството за правда и Комората на извршители на Република Македонија најдоцна во рок од 10 дена по истекот на кварталот и тоа за квартален период од 01.01.2018 година до 31.03.2018 година ( рок за достава 10.04.2018 година)”, како и дека извршителот бил должен да постапува согласно член 3 став 1 од Правилникот за формата и содржината на кварталниот извештај и годишниот извештај за работа на извршителот донесен на седница на вонредно Собрание на КИРМ одржано на ден 20.06.2016 година и изменет и дополнет на седница на вонредно Собрание на ден 30.10.2016, според кој Кварталниот извештај ( Образец број 1) составен дел од правилникот , содржи 42 ставки”.

Комисијата го ценеше фактот што извршителот ја призна вината како и факот што се обврза во иднина истите да не ги повторува, меѓутоа истите не беа од влијание за поинакво одлучување. Дисциплинската комисија смета дека со ваквата дисциплинска мерка ќе се постигнат целите на генералната и специјалната превенција.

Дисциплинската комисија при КИРМ на ден 29.08.2018 година согласно член 60 став 1 од Законот за извршување („Службен весник на Република Македонија“ бр. 72/16 и бр.142/16) одлучи како во изреката на ова решение.

Согласно член 62 став 1 точка в) в.в. со член 68 став 4 од Законот за извршување се задолжува обвинетиот извршител А. Т. од С. да плати на име парична казна износ во висина \_\_\_\_\_\_\_\_\_\_ евра во денарска противредност по среден курс на Народна Банка на РМ на ден на изрекување, на сметка на Комората на извршители на РМ бр.\_\_\_\_\_\_\_\_\_ во С. Б. АД С., во рок од 15 дена од прием на одлуката, а под страв на присилно извршување.

**КОМОРА НА ИЗВРШИТЕЛИ НА РМ**

**ДИСЦИПЛИНСКА КОМИСИЈА** Претседател,

Николче Диневски

-----------------------------

**Правна поука :** против оваа одлука извршителот има право на правна заштита со поведување на управен спор пред Управен суд на РМ во рок од 30 дена по приемот

**Дн:** Извршител А. Т.С.

Претседател на КИРМ Министерство за правда на РМ

Архива